సాత్నాల ప్రాజెక్టు

సాత్నాల ప్రాజెక్టు
(ఆంగ్లం Sathnala Project)
తెలంగాణ రాష్ట్రం  ఆదిలాబాద్ జిల్లా 
జైనథ్ మండలం
లోని కంపా (మెదిగుద)
(మేడిగూడ) గ్రామ  సమీపంలోని పెన్ గంగ నదికి ఉపనది అయిన  సాత్నాల వాగు  పై నిర్మించబడిన మధ్యస్థ
నీటిపారుదల ప్రాజెక్టు. సాత్నాల అంటే ఏడు వాగుల సముహమని అర్థం.1976లో ఈ ప్రాజెక్టు  నిర్మిణమునకు శంకుస్థాపన చేశారు.

చరిత్ర
ఉమ్మడి ఆంధ్రప్రదేశ్ ప్రభుత్వం ఆదిలాబాదు జిల్లా రైతుల పోలములకు నీరందించ డానికి 17 డిసెంబరు 1976లో అప్పటి ఆంధ్రప్రదేశ్ ముఖ్యమంత్రి జలగం వెంగళరావు  ఆదిలాబాదు తాలుకా లోని సాత్నాల వాగు పై ప్రాజెక్టు నిర్మాణమునకు శంకుస్థాపన చేశారు.
నిర్మాణమునకు ఇంజనీర్లతో ₹=3,22,00,000 వ్యయమను అంచనా వేసి 19 వేల ఎకరాల భూమిని నీరు అందించేందుకు ధ్యేయంగా ప్రణాళికను రుపొందించారు. సకాలంలో ప్రాజెక్టు  పూర్తి చేయకపోవడం వలన వ్యయపు అంచనాలు తారుమారైనవి.1999లో 25 కోట్ల రూపాయల వ్యయముతో పూర్తి అయినది.ఈ ప్రాజెక్టుతో  24 వేల ఎకరాల భూమికి నీటి సరఫరాకు అవకాశం ఉంది. 1987 లో 3700 ఎకరములు,1989లో 6500 ఎకరములు నీటి సరఫరాకు గాను, 20 డిసెంబరు 1988 లో అప్పటి  ఆంధ్రప్రదేశ్
ముఖ్యమంత్రి ఎన్.టి.రామారావు  ప్రాజెక్టు నీటి విడుదల ప్రారంభించారు.

ప్రాజెక్టు వివరాలు
ఈ సాత్నాల ప్రాజెక్టు  
జైనథ్ మండలం
లోని కంపా (మెదిగుద)
(మేడిగూడ) గ్రామ సమీపంలో ఉంది. ఇది మండల కేంద్రమైన జైనథ్ నుండి 9 కి.మీ. దూరం లోను, జిల్లా కేంద్రం ఆదిలాబాదుకు 25 కి.మీ. దూరంలోనూ ఉంది.  ఈ ప్రాజెక్టు పెన్ గంగనదికి ఉపనది యైన సాత్నాల వాగు (నది) పై మట్టి,రాతి కట్టడంతో
నిర్మించారు. కుడికాలువ పొడవు 36కి.మీటర్లు ఈ కాలువ డిస్ట్రిబ్యూటర్లు కలిగి 20,650 ఎకరములకు నీరు అందించే స్థితిలో ఉంది. ఎడుమ కాలువ 64 కి.మీటర్లు నిడివి కల్గి ఉంది. 3350 ఎకరములకు నీరు అందించే సామర్థ్యంను కలిగి ఉంది.

నీటి మట్టం
ఈ ప్రాజెక్టు మధ్యస్థ  సాగునీటి ప్రాజెక్టు 24000 వేల ఎకరాలకు సాగునీటిని అందిస్తుంది. ఆదిలాబాద్ జిల్లా లోని జైనథ్,బేల మండలంలోని 35 గ్రామాలు కుడి ఎడమ కాలువ
నీటిని వినియోగించి లాభం చేకు ర్చుతుంది. మొత్తం నాల్గు గేట్లతో  ఉంది.ప్రస్తుతం 284‌.60 మీటర్ల ఎత్తులో 0.834 టీఎంసీ నీటి నిల్వ ఉన్నాయి.

మూలాలు

వర్గం:తెలంగాణ జలాశయాలు
వర్గం:తెలంగాణ ప్రాజెక్టులు
వర్గం: ఆదిలాబాదు జిల్లా